సియెరా లియోన్ 16 జాతి సమూహాలకు నిలయంగా ఉంది. ప్రతి ఒక్కటి దానికి స్వంత భాష ఉంది. టెమ్నే 36%, మెండే 33% అతిపెద్ద అత్యంత ప్రభావవంతమైన జాతులుగా ఉన్నాయి. ఉత్తర సియెరా లియోన్, సియెరా లియోన్ రాజధాని పరిసర ప్రాంతాలలో టెమ్నే ఎక్కువగా ఉంది. మెండే దక్షిణ-తూర్పు సియెరా లియోన్ (కొనా జిల్లా మినహా) లో అధికంగా ఉన్నారు.

ఎక్కువ శాతం మంది ముస్లింలు (85%) ఉన్నారు. అల్పసంఖ్యాక క్రైస్తవ సమాజం (10%) వద్ద ఉంది. మెండే ముస్లింలు (70%) వద్ద ముస్లిం మెజారిటీగా ఉన్నారు. అయినప్పటికీ ఒక పెద్ద అల్పసంఖ్యాక క్రైస్తవ సమాజం (30%) ఉంది. సియెరా లియోన్ జాతీయ రాజకీయాలు టెమ్నే ప్రజలు ఆధిపత్యం వహిస్తున్న వాయువ్య ప్రాంతం, మండేప్రజలు ఆధిపత్యం వహిస్తున్న ఆగ్నేయప్రాంతాల మద్య కేంద్రీకృతమై ఉంటాయి. మెండేలో అధిక భాగం సియెరా లియోన్ పీపుల్సు పార్టీ (ఎసెల్పిపి) కు మద్దతు ఇస్తుంది. అయితే ఎక్కువ మంది టెమ్నే ఆల్ పీపుల్సు కాంగ్రెసు (ఎ.పి.సి) కు మద్దతు ఇస్తారు.

మండే ప్రజల పూర్వీకులుగా విశ్వసిస్తున్న మానె ప్రజలచే ప్రారంభకాలంలో లైబీరియను లోతట్టుప్రాంతాలను ఆక్రమించబడ్డాయి. 18 వ శతాబ్దంలో ఈ ప్రజలు నెమ్మదిగా, శాంతియుతంగా సియెరా లియోన్ ప్రాంతాలలో ప్రవేశించారు. టెమ్నే ప్రజలు ప్రస్తుత గినియాలో ఉన్న ఫూటా జల్లోను నుండి వచ్చారని భావిస్తున్నారు.

జనాభాలో 6.4% ఉన్న లింబా మూడవ అతిపెద్ద జాతి సమూహం ఉంది. లింబా సియెరా లియోన్ స్థానిక ప్రజలు. వారు మూలం, సంప్రదాయం వివరణ లేదు. ఐరోపియన్లు ప్రవేశించడానికి ముందు నుండి సియెరా లియోనిలో నివసించినట్లు నమ్ముతారు. లింబా ప్రజలు ప్రధానంగా నార్తరను సియెరా లియోనులో (ముఖ్యంగా బాంబోలి, కంబియా, కోయండిగు జిల్లాలలో) కనిపిస్తారు. లింబా ప్రజలలో 60% క్రైస్తవులు, 40% ముస్లింలు ఉన్నారు. పొరుగున ఉన్న టెమ్నే ప్రజలతో వీరికి రాజకీయ మిత్రత్వం ఉంటుంది.

స్వాతంత్ర్యం వచ్చినప్పటి నుండి లింబా ప్రజలు మెండే ప్రజలతో కలిసి సియెరా లియోన్ రాజకీయాలలో చాలా ప్రభావవంతంగా ఉన్నారు. లిబ్యా ప్రజలు అధికంగా ఆల్ పీపుల్సు కాంగ్రెసు (ఎ.పి.సి)పార్టీకి మద్దతు ఇస్తారు. సియారా లియోన్ మొదటి, రెండవ అధ్యక్షులు సికా స్టైవెన్సు, జోసెఫు సైడు మోమో ఇద్దరూ జాతి లింబా జాతికి చెందినవారే. సియెరా లియోన్ ప్రస్తుత రక్షణ మంత్రి ఆల్ఫ్రెడు పోయోలో కాంటే కూడా ఒక లింబా సంప్రదాయానికి చెందినవాడే.

అతిపెద్ద అల్పసమిహ్యాక జాతి సమూహాలలో ఒకరు ఫులా (3.4%). వీరు 7 వ - 18 వ శతాబ్ధాల గినియా ఫౌటా జెల్లాను ప్రాంతం నుండి వలసవచ్చిన ఫూలా వారసులు. ప్రధానంగా సియెరా లియోన్ పశ్చిమ ప్రాంతంలో నివసిస్తున్నారు. ఫులా దాదాపు 99% కంటే అధికంగా ముస్లింలు ఉన్నారు. ఫూలా ప్రధానంగా వ్యాపారులు ఉన్నారు. చాలా మంది మధ్యతరగతి గృహాలలో నివసిస్తున్నారు. వారి వర్తకం కారణంగా, దేశంలోని దాదాపు అన్ని ప్రాంతాలలో ఫులాప్రజలు కనిపిస్తారు.

ఇతర సంప్రదాయ జాతులలో మండింగో ప్రజలు (మండిన్కా అని కూడా పిలువబడుతుంది) ఒకరు. ఇతర జాతి సమూహాలు. వీరు 19 వ శతాబ్దం నుంచి 20 వ శతాబ్ద మధ్యకాలంలో గినియా నుండి సియెరా లియోన్కు వలస వచ్చిన వ్యాపారుల వారసులు. మండికా ప్రజలు ప్రధానంగా తూర్పుప్రాంతం, ఉత్తరప్రంతంలో కనిపిస్తారు. వారు ప్రధానంగా పెద్ద పట్టణాలలో ఉన్నారు. ముఖ్యంగా ఉత్తరప్రాంతంలోని కరీనా, (బాంబోలి జిల్లా), ఫలాబా, కబాలా (కొనియాద్గు జిల్లా), తూర్పు ప్రాంతంలో యెంగెమా (కోనో జిల్లా) ఉన్నారు. ఫులా మాదిరిగా మండిన్కా ప్రజలలో కూడా దాదాపు 99% కంటే అధికంగా ముస్లింలు ఉన్నారు. సియెరా లియోన్ మూడవ అధ్యక్షుడు అహ్మదు టెజను కబబా, సియెరా లియోన్ మొదటి ఉపాధ్యక్షుడు సోరీ ఇబ్రహీం కొరామా ఇద్దరూ మండికంర్లే.

తూర్పు సియెరా లియోన్లో ప్రధానంగా కోనో జిల్లాలో నివసించే కొనో ప్రజలు తరువాతి స్థానంలో ఉన్నారు. కొనో ప్రజల పూర్వీకులు గినియా నుండి వలస వచ్చారు. ప్రస్తుతం వారిని కార్మికులు (ప్రధానంగా డైమండు మైనర్లుగా)గా ఉన్నారు. కొనాను జాతీయులలో అధికభాగం క్రైస్తవులు, ప్రభావవంతమైన అల్పసంఖ్యాక ముస్లింలు ఉన్నారు. సియారా లియోన్ మాజీ ఉపాధ్యక్షుడు అల్హాజీ శామ్యూలు సాం-సుమానా కోనో జాతికి చెందిన వాడే.

చిన్నదైనప్పటికీ ప్రాముఖ్యత కలిగిన క్రియో ప్రజలు (1787-1885 మద్యకాలంలో ఫ్రీటౌన్‌లో స్థిరపడ్డ ఆఫ్రికా అమెరికన్లు, వెస్ట్ ఇండియన్లు, విముక్తి ఆఫ్రికా బానిసల వారసులు) 3% ఉన్నారు. వారు ప్రధానంగా రాజధాని నగరం ఫ్రీటౌన్‌, దాని పరిసరాలలోని పశ్చిమప్రాంతాన్ని ప్రాంతం ఆక్రమించుకున్నారు. క్రియో సంస్కృతి పాశ్చాత్య సంస్కృతి, అనేకమంది వారి పూర్వీకుల సంస్కృతిని ప్రతిబింబిస్తుంది - వారు అభివృద్ధి కాలంలో బ్రిటిషు అధికారులతో, వలసవాద పాలనా యంత్రాంగంతో చాలా దగ్గరి సంబంధాలను కలిగి ఉన్నారు.

క్రియో సాంప్రదాయకంగా సియెరా లియోన్ న్యాయవ్యవస్థ, ఫ్రీటౌన్‌లోని (ఎన్నుకోబడిన) నగర మండలిలో అధికారాన్ని కలిగి ఉంది. వలసరాజ్యాల కాలంలో పాశ్చాత్య సాంప్రదాయాల ప్రకారం విద్యావంతులైన మొదటి జాతి సమూహాలలో ఒకటైన వారిని సంప్రదాయంగా సాంఘిక సేవా స్థానాలకు నియమించబడడం ప్రారంభించారు. వారు పౌర సేవలో ప్రభావవంతులై ఉంటారు. క్రియోప్రజలలో క్రైస్తవులు 90% ఉంటారు. అయినప్పటికీ ఒక చిన్న కానీ ముఖ్యమైన ముస్లిం అల్పసంఖ్యాకులు (స్థానికంగా వీరిని ఒకు ప్రజలు అంటారు) 10% ఉంటారు. 

ఇతర మైనారిటీ జాతి సమూహాలు కుంకోనో, మిండిగోలతో సంబంధం కలిగి ఉంటాయి. వీరిలో ముస్లింలు అధికంగా ఉంటారు. కురాంకో సుమారు 1600 లో గినియా నుండి సియెరా లియోన్లో ప్రవేశించి ఉత్తరప్రాంతంలో స్థిరపడ్డారు. ప్రత్యేకించి వీరు కోనిదుగు జిల్లాలో స్థిరపడ్డారు. కురాంకో ప్రజలలో ప్రధానంగా రైతులు అధికంగా ఉంటారు. వారి నాయకులు సంప్రదాయబద్ధంగా మిలిటరీలోని అనేక సీనియరు పదవులలో ఉన్నారు. బ్యాంకు ఆఫ్ సియెరా లియోన్ ప్రస్తుత గవర్నరు "కైఫాల మారా " కుర్కోనో ఒక జాతికి చెందినవాడే.

ఉత్తరప్రాంతంలో సియెరా లియోన్ స్థానిక ప్రజలు, ఐరోపియన్లు ప్రవేశించించిన సమయం నుండి నివసిస్తున్నారని విశ్వసిస్తున్నారు. పొరుగున ఉన్న టెమ్నే ప్రజలలా లాకో ప్రజలలో ముస్లిం ఆధిఖ్యత అధికంగా ఉంది. సుసు, వారి సంబంధిత యలూంకా ప్రజలు వర్తకులుగా ఉన్నారు. రెండు సమూహాలు ప్రాధమికంగా గాంబియా సరిహద్దుకు దగ్గరగా ఉన్న కంబియా, కొనియాద్గు జిల్లాలో సుదూర ఉత్తరప్రాంతంలో కనిపిస్తారు. సుసు, యలుంకా జాతులు రెండూ గినియా నుండి వలస వచ్చిన ప్రజల సంతతివారు. ఈ రెండు జాతులలో ముస్లింలు 99% కంటే అధికంగా ఉన్నారు.

కిస్సి ప్రజలు సియెరా లియోన్లో దక్షిణ-తూర్పు ప్రాంతంలలోని మరింత లోతట్టు ప్రాంతాలలో నివసిస్తున్నారు. వారు ప్రధానంగా కైలహును జిల్లాలోని కొయిండు దాని పరిసర ప్రాంతాలలో ఉన్నారు. కిస్సిప్రజలలో అధిక భాగం క్రైస్తవులు ఉన్నారు. వాయి, క్రూ ప్రజలు ప్రధానంగా లైబీరియా సరిహద్దు సమిపంలోని కైలహును, పుజహును జిల్లాలో కనిపిస్తారు. క్రూ ప్రజలు ప్రధానంగా రాజధాని ఫ్రీటౌన్లోని పొరుగు ప్రాంతం అయిన క్రౌబేలో ఉన్నారు. వాయి ప్రజలలో దాదాపు 90% ముస్లిం మెజారిటీ ఉండగా, క్రూ ప్రజలలో దాదాపు 99.9% కంటే అధికంగా క్రైస్తవులు ఉన్నారు.

దక్షిణాన బోంటీ జిల్లా తీరంలో షెర్బ్రో ప్రజలు ఉన్నారు. వీరిని సియెరా లియోన్కు చెందిన స్థానికులుగా భావిస్తున్నారు. వీరు షేర్బ్రో ద్వీపాలను కనిపెట్టినప్పటి నుండి దానిని ఆక్రమించారు. షేర్బ్రో ప్రధానంగా మత్స్యకారులుగా, రైతులుగా ఉన్నారు. వారు ప్రధానంగా బొంతే జిల్లాలో కనిపిస్తారు. షేర్బ్రో ప్రజలందరూ దాదాపుగా క్రైస్తవులుగా ఉన్నారు. వారి నాయకులు బ్రిటిషు కాలనీవాసులతో, వ్యాపారులతో వివాహం సంబంధాలు ఏర్పరచుకున్నారు.

సియెరా లియోనియనెలో కొద్ది సంఖ్యలో 19 వ శతాబ్దంలో దేశానికి వచ్చిన వ్యాపారుల వారసులు (పాక్షిక లేదా పూర్తి లెబనీయులు) ఉన్నారు. వారు స్థానికంగా సియెరా లియోన్-లెబనీయులు అని పిలువబడతారు. సియెరా లియోన్-లెబనీయులు ప్రధానంగా వ్యాపారులుగా ఉన్నారు. వారు ఎక్కువగా పట్టణ ప్రాంతాలలో మధ్యతరగతి గృహాల్లో నివసిస్తున్నారు. వీరు ప్రధానంగా ఫ్రీటౌన్‌, బో, కెన్మా, కైట్యు టౌను, మాకేని ప్రాంతాలలో నివసిస్తున్నారు.

ప్రజాపాలన (1964–1967)
విద్య
మానసిక ఆరోగ్యం
సంప్రదాయ సమూహాలు